Diari Oficial de la Generalitat Valenciana


Sumari del DOGV 3448, del 05-03-1999 (1999/1016)

Informació pública de la notificació de la resolució del recurs ordinari amb el número de referència interna 62/1996.
---------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1016


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació de la resolució del recurs ordinari amb el número de referència interna 62/1996. [1999/S1016]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Sandra Polo Parra, Pla del Bou, camí número 89, parcel·la 4441-L (46571 Sagunt) la resolució del recurs ordinari amb el número de referència interna R-62/1996.
  
Examinat el recurs ordinari formulat per la senyora Sandra Polo Parra, en la sol·licitud de visat de contracte i ajudes econòmiques directes, per a l'adquisició protegida d'un habitatge a preu taxat en l'expedient de construcció número 46/1T/1776/95/220.
  
Antecedents de fet
  
Primer
  
En el seu dia, la senyora Sandra Polo Parra, adquirent d'un habitatge unifamiliar, situada en el Pla del Bou, camí número 89, parcel·la 4441-L, en el terme de Sagunt, va presentar davant del Servei Territorial d'Arquitectura i Habitatge de València, sol·licitud de visat de contracte i ajudes econòmiques directes.
  
Segon
  
A la vista de la documentació aportada, el cap del Servei Territorial dicta resolució en què denega el que s'hi sol·licita ja que no concorre el requisit d'interés social, de conformitat amb el que estableix l'article 3 del Decret 55/1992, de 30 de març, en relació amb l'article 1 apartats a i d del Decret 205/1987, de 21 de desembre, ambdós del Govern Valencià.
  
Tercer
  
Contra la citada resolució, la part interessada interposa recurs ordinari en temps i forma, amb les al·legacions que hi consten i que ací es donen per reproduïdes per tal de ser breus.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú, com pel que estableix el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
Segon
  
El que disposen els articles 107, 110, 114, 115, 116 i 117, de la Llei Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs ordinari.
  
Tercer
  
L'article 3 paràgraf 4 del Decret 55/1992, de 30 de març, del Govern Valencià estableix que per al reconeixement al dret del finançament qualificat la Generalitat Valenciana s'atendrà als criteris del Decret 502/1987, de 21 de desembre, per tal de qualificar l'interés social de cada actuació protegible definida pel Real Decret 1.932/1991, de 21 de desembre, pel Real Decret 1.668/1991, de 15 de novembre i per la pròpia disposició.
  
A la vegada, el Decret 205/1987 indicat, en el preàmbul considera en l'article 1 la possibilitat que els serveis territorials deneguen les sol·licituds de qualificació de protecció oficial -ampliant aquest criteri al visat de contracte d'habitatges a preu taxat- quan es consideren que manquen d'interés social; s'atén per a això a la localitat o l'emplaçament on es troben situats els habitatges, a l'estimació de les necessitats d'habitatge, al nombre d'habitatges de protecció oficial construïts en l'àrea i a la tipologia de les edificacions projectades.
  
Per un altre costat, l'Ordre de 27 de juliol de 1994, del conseller d'Obres Públiques, Urbanisme i Transportes, sobre desenvolupament i tramitació de les mesures de finançament d'actuacions protegibles en matèria d'habitatge, en l'article 8 estableix: "Per al reconeixement del finançament qualificat es tindrà en consideració la concurrència d'interés social de conformitat amb els criteris que estableix el Decret 205/1987, de 21 de desembre, del Govern Valencià, i tindran preferència, per a la qualificació d'actuacions i concessió de visats, aquelles que es duguen a terme en àrees urbanes on siga predominant la destinació a residència habitual i permanent, sobre altres zones en les quals l'ús majoritari d'habitatges siga de segona residència, com les zones costeres d'estiu i les urbanitzacions de recreació, i són determinants els mencionats criteris per a la denegació de qualificacions, visats i ajudes."
  
Finalment, havent-se assolit amb escreix, a la Comunitat Valenciana, els objectius previstos en el Pla d'Habitatge 92-95, atenent a la normativa aplicable tenen preferència per a la qualificació d'actuacions i concessió de visats, aquelles que es duguen a terme en àrees urbanes on siga predominant la destinació a residència habitual i permanent, circumstància que no es dóna en aquest supòsit.
  
En conseqüència en virtut de l'emplaçament de l'edificació objecte de la sol·licitud d'ajudes no es compleixen els requisits establerts a efectes dels criteris de preferència determinants de les ajudes, per la qual cosa procedeix confirmar la denegació del Servei Territorial.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació i de conformitat amb la proposta de resolució de la divisió de promoció privada, resolc:
  
Desestimar el recurs ordinari formulat per la senyora Sandra Polo Parra, contra resolució del Servei Territorial d'Arquitectura i Habitatge de València, de data 27 de juliol de 1995, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que preveuen l'article 57.2.f (en relació amb la disposició addicional onzena de la Règim Jurídic de les Administracions Públiques i del Procediment Administratiu Comú) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercir qualsevol altre recurs que estime oportú.